“Yengil avtotransport vositalari oynalarining tusini oʻzgartirishga (qoraytirishga) ruxsatnoma berish, uni roʻyxatga olish va ruxsatnomaning amal qilishini bekor qilish tartibi toʻgʻrisidagi nizomni tasdiqlash haqida”gi qarorga oʻzgartirish va qoʻshimchalar kiritish toʻgʻrisida
(resolution, 2022-12-22)

Oʻzbekiston Respublikasi Vazirlar Mahkamasining 2019-yil 2-avgustdagi 646-son “Tusi oʻzgartirilgan (qoraytirilgan) oynali avtotransport vositalaridan foydalanishni tartibga solish boʻyicha qoʻshimcha chora-tadbirlar toʻgʻrisida”gi qaroriga muvofiq, Oʻzbekiston Respublikasi Ichki ishlar vazirligi, Bosh prokuraturasi va Davlat xavfsizlik xizmati qaror qiladi: 1. Oʻzbekiston Respublikasi Ichki ishlar vazirligi, Bosh prokuraturasi va Davlat xavfsizlik xizmatining 2018-yil 24-avgustdagi 58, 50-qq, 7-son “Yengil avtotransport vositalari oynalarining tusini oʻzgartirishga (qoraytirishga) ruxsatnoma berish, uni roʻyxatga olish va ruxsatnomaning amal qilishini bekor qilish tartibi toʻgʻrisidagi nizomni tasdiqlash haqida”gi qaroriga (roʻyxat raqami 3059, 2018-yil 25-avgust) (Qonun hujjatlari maʼlumotlari milliy bazasi, 26.08.2018-y., 10/18/3059/1801-son) ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorning nomi, muqaddimasi va 1-bandidan “yengil” degan soʻz chiqarib tashlansin. 2. Nizomda: a) Nomi, 1-band, 3-bobning nomi, 19-bandning birinchi va ikkinchi xatboshilari, 22-bandning ikkinchi xatboshisi va 25-banddan “yengil” degan soʻz chiqarib tashlansin; b) 2-bandda: ikkinchi va toʻrtinchi xatboshilardan “yengil” degan soʻz chiqarib tashlansin; uchinchi xatboshidagi “yengil avtotransport vositasi (M1 toifa) oynalarining” degan soʻzlar “avtotransport vositasi oynalarining” degan soʻzlar bilan almashtirilsin; quyidagi mazmundagi beshinchi xatboshi bilan toʻldirilsin: “stiker — ichki ishlar organlarining ruxsatnomasi asosida avtotransport vositalari oynalarining tusi oʻzgartirilganligini (qoraytirilganligini) bildiruvchi maxsus emblema (gologramma).”; v) 3 — 8-bandlar quyidagi tahrirda bayon etilsin: “3. Ruxsatnomani berish Qoraqalpogʻiston Respublikasi Ichki ishlar vazirligi, Toshkent shahar ichki ishlar bosh boshqarmasi va viloyatlar ichki ishlar boshqarmalari yoʻl harakati xavfsizligi boshqarmalarining roʻyxatlash va imtihon olish boʻlinmalari (boʻlim, boʻlinma, punkt) (bundan buyon matnda DYHXXning hududiy boʻlinmalari deb yuritiladi) tomonidan amalga oshiriladi. Bunda DYHXXning hududiy boʻlinmalari tomonidan avtotransport vositaci oynalarining tusini oʻzgartirishga (qoraytirishga) ruxsatnoma avtotransport vositasining roʻyxatga olingan joyidan qatʼiy nazar, beriladi. 4. Avtotransport vositalari oynalarining tusini oʻzgartirish (qoraytirish) ishlari ruxsatnoma va tasdiqlangan davlat standartiga muvofiq avtotransport vositasi egasi tomonidan mustaqil ravishda, shuningdek Oʻzbekiston Respublikasi Ichki ishlar vazirligi huzuridagi “Innovatsiya loyihalari va aholiga servis xizmatlar koʻrsatish markazi” DUK yoki ushbu faoliyat bilan shugʻullanuvchi tadbirkorlik subyektlari (bundan buyon matnda ish bajaruvchilar deb yuritiladi) tomonidan kelishuv asosida amalga oshirilishi mumkin. 5. Ruxsatnomaga hamda tasdiqlangan davlat standartiga muvofiq avtotransport vositalari oynalarining tusi: yengil avtomobillarda — ular orqa yon oynalari tusining yorugʻlik oʻtkazuvchanligi cheklanmagan darajada, old yon oynalari tusining yorugʻlik oʻtkazuvchanligi 50 foizdan kam boʻlmagan darajada; turistik yoʻnalishlarda yoʻlovchi tashish faoliyatini amalga oshiruvchi avtobus, mikroavtobus va minivenlarda — ular yon oynalari tusining yorugʻlik oʻtkazuvchanligi 50 foizdan kam boʻlmagan darajada oʻzgartirilishi (qoraytirilishi) mumkin. Oynalarni koʻzgusimon tusda oʻzgartirishga (qoraytirishga) ruxsat etilmaydi. 6. Avtotransport vositasi orqa oynasining tusini yorugʻlik oʻtkazuvchanligi cheklanmagan darajada oʻzgartirish (qoraytirish), shuningdek old oynasining tepa qismi tusini 14 sm.dan koʻp boʻlmagan polosa shaklida, yorugʻlik oʻtkazuvchanligi cheklanmagan darajada oʻzgartirish (qoraytirish) ruxsatnomasiz, tasdiqlangan davlat standarti asosida amalga oshiriladi. 7. Ruxsatnoma berish mazkur Nizomning 1-ilovasiga muvofiq sxema boʻyicha amalga oshiriladi. 8. Ruxsatnoma olish uchun DYHXXning hududiy boʻlinmalariga mazkur Nizomning tegishliligiga koʻra 2 yoki 3-ilovasiga muvofiq shakldagi ariza bilan murojaat qilinadi.”; g) 9-bandda: “a” va “b” kichik bandlardan “yengil” degan soʻz chiqarib tashlansin; “v” va “g” kichik band quyidagi tahrirda bayon etilsin: “v) yuridik shaxsga tegishli boʻlgan avtotransport vositalari oynalarining tusini oʻzgartirishga (qoraytirishga) ruxsatnomani olishgaishonchnoma (yuridik shaxs rahbariga talab etilmaydi) va ishonchnoma berilgan shaxsning shaxsini tasdiqlovchi hujjat; g) avtotransport vositalari oynalarining tusini oʻzgartirishga (qoraytirishga) ruxsatnoma olish uchun toʻlov amalga oshirilganligini tasdiqlovchi toʻlov hujjati.”; d) 10-band quyidagi tahrirda bayon etilsin: “10. Masʼul xodim tomonidan ruxsatnoma olish uchun zarur boʻlgan maʼlumotlar, shuningdek hujjatlarning namunalari Oʻzbekiston Respublikasi Ichki ishlar vazirligining rasmiy veb-saytiga joylashtiriladi.”; e) 11-bandda: ikkinchi xatboshi chiqarib tashlansin; uchinchi — beshinchi xatboshilar tegishli ravishda ikkinchi — toʻrtinchi xatboshilar deb hisoblansin; toʻrtinchi xatboshidagi “5-ilovasiga asosan ruxsatnomani” degan soʻzlar “5-ilovasiga muvofiq namunadagi ruxsatnomani” degan soʻzlar bilan almashtirilsin; j) 12-band quyidagi tahrirda bayon etilsin: “12. Rasmiylashtirilgan ruxsatnoma murojaat etuvchi shaxsga Ruxsatnomalarni berishni maxsus roʻyxatga olish kitobiga imzo qoʻyilgan holda beriladi. Bunda ruxsatnoma bilan birgalikda uning amal qilish muddati nazarda tutilgan, mazkur Nizomning 5a-ilovasiga muvofiq namunadagi stiker hamda oynalar tusini oʻzgartirishga (qoraytirishga) moʻljallangan plyonka bepul qoʻshib berilishi lozim.”; z) 13 va 24-bandlar, 6 va 7-ilovalar oʻz kuchini yoʻqotgan deb topilsin; i) 14-band quyidagi tahrirda bayon etilsin: “14. DYHXXning hududiy boʻlinmasi masʼul xodimi avtotransport vositasining hisobga olish (elektron va qogʻoz shakldagi) maʼlumotlariga tegishli oʻzgartirishlar kiritadi (ruxsatnomaning seriyasi, raqami, berilgan joyi, vaqti va amal qilish muddati, stiker raqami).”; k) 16-bandda: uchinchi xatboshidagi “koʻrsatilganda” degan soʻz “koʻrsatilganligi aniqlanganda” degan soʻzlar bilan almashtirilsin; toʻrtinchi xatboshi chiqarib tashlansin; beshinchi xatboshi toʻrtinchi xatboshi deb hisoblansin; l) 17-band quyidagi tahrirda bayon etilsin: “17. Ruxsatnoma berish rad etilgan taqdirda Ruxsatnomalarni berishni maxsus roʻyxatga olish kitobida rad etish sabablari haqida yozuv kiritiladi hamda darhol murojaat etuvchi shaxsga rad etish sabablari koʻrsatilgan holda yozma ravishda xabar beriladi.”; m) 18-bandda: ikkinchi xatboshidan “yengil” degan soʻz chiqarib tashlansin; uchinchi xatboshi “(pochta manzili) yoki nomlanishi oʻzgartirilganda)” degan soʻzlardan keyin “qayta rasmiylashtiriladi” degan soʻzlar bilan toʻldirilsin; toʻrtinchi xatboshi chiqarib tashlansin; beshinchi va oltinchi xatboshilar tegishli ravishda toʻrtinchi va beshinchi xatboshilar deb hisoblansin; beshinchi xatboshi “qayta rasmiylashtiriladi” degan soʻzlardan keyin “va yangi ruxsatnomaga stiker raqami yozib qoʻyiladi” degan soʻzlar bilan toʻldirilsin; n) 21-bandning ikkinchi xatboshisidagi “eng kam oylik ish haqining” degan soʻzlar “bazaviy hisoblash miqdorining” degan soʻzlar bilan almashtirilsin; o) 1 — 5-ilovalar mazkur oʻzgartirish va qoʻshimchalarning 1-ilovasiga muvofiq tahrirda bayon etilsin; p) Mazkur oʻzgartirish va qoʻshimchalarning 2-ilovasiga muvofiq tahrirdagi 5a-ilova bilan toʻldirilsin. Subyektlar Tadbirlar Muddati Murojaat etuvchi shaxs Avtotransport vositasi egasi tegishli hujjatlarni DYHXXning hududiy boʻlinmasiga taqdim qiladi Murojaat etuvchi shaxsning xohishiga koʻra DYHXXning hududiy boʻlinmasi xodimi 1. Murojaat etuvchi shaxsdan tegishli hujjatlarni qabul qilib oladi va Ruxsatnomalarni berishni maxsus roʻyxatga olish kitobida qayd etadi. 2. Avtotransport vositalari oynalarining tusini oʻzgartirishga (qoraytirishga) ruxsatnomani rasmiylashtiradi va murojaat etgan shaxsga hujjatlar hamda ruxsatnomani stiker hamda oynalar tusini oʻzgartirishga (qoray�irishga) moʻljallangan plyonka bilan birga taqdim etadi. Umumiy navbat asosida Shu kunning oʻzida (barcha ishlar arizani qabul qilishdan boshlab ruxsatnoma berilgunga qadar ikki soat ichida amalga oshirilishi shart) T/r Murojaat kelib tushgan sana ATV egasi Roʻyxat manzili ATV rusumi ATV turi ATV ROʻDRB Ruxsatnoma seriyasi va raqami Stiker raqami Amal qilish muddati (sanasi) Plyonka kv.m ATV egasining imzosi 1. 2. Avtotransport vositasi oynalarining tusini oʻzgartirishga (qoraytirishga) ruxsatnoma (keyingi oʻrinlarda ruxsatnoma deb ataladi) 3 turda, toʻrtburchak shakldagi, oʻlchamlari 80x130 mm. boʻlgan, zichligi bir kvadrat metrga 140+/-5 grammli 100 % paxtadan olingan qogʻozdan tayyorlanadi. I — turi och havo rangda boʻladi — avtotransport vositasi orqa yon oynalarining tusi oʻzgartirilganligini (qoraytirilganligini) bildiradi; II — turi och yashil rangda boʻladi — avtotransport vositasi orqa va yon oynalarining tusi oʻzgartirilganligini (qoraytirilganligini) bildiradi; III — turi och yashil rangda boʻladi — turistik avtobuslar chap va oʻng yon oynalarining tusi oʻzgartirilganligini bildiradi. Qogʻoz qatlami orasiga joylashgan, ultrabinafsha nurda koʻrinadigan koʻk va och yashil rangli tola hamda nurda yaxshi ajralib turadigan “paxta chanogʻi” koʻrinishidagi umumiy “suv belgi”si mavjud. Ofsetli yozuv, seriyasi ikki harfli, nomeri yettita raqamdan iborat boʻladi. Blanka quyidagi maxsus himoyalarga ega: kimyoviy taʼsirga bardoshli poligraf boʻyoqdan foydalanilgan, yuza qismidagi kataklarda nusxa olishga va skaner qilishga qarshi ingichka chiziqlar mavjud. Bir rangdan boshqa rangga rasm chiziqlari buzilmasdan ohista jilovlanishi taʼminlangan. Juda kattalashtirilganda mikromatn koʻrinadi, ultrabinafsha nurda koʻrinmaydigan tasvirlar va yetti raqamli son koʻrinadi. Maxsus qabariq va oʻyiqlar mavjud. Lotin alifbosi harflaridagi oʻzbek tili qoʻllangan. Ruxsatnomaning old tomonida uning nomlanishi yozilgan, seriya va raqamlari mavjud, avtotrasnport vositasining turi, rusumi, roʻyxatdan oʻtkazish davlat raqami belgisi, rangi, egasining maʼlumotlari, berilgan Davlat yoʻl harakati xavfsizligi xizmati hududiy boʻlinmasining nomi, bergan mansabdor shaxsning lavozimi, F.I.O. koʻrsatiladi. Ruxsatnomaning orqa tomonida avtotransport vositasi oynalarining yorugʻlik oʻtkazuvchanligi koʻrsatkichlari, berilgan sanasi va amal qilish muddati hamda stiker raqami koʻrsatiladi. Ruxsatnomadagi yozuvlar ruchkada yoki chop etish printerida kiritiladi, Davlat yoʻl harakati xavfsizligi xizmati mansabdor shaxsining imzosi va muhri bilan tasdiqlanib, bir yil muddatga beriladi.”. Ichki ishlar organlarining ruxsatnomasi asosida avtotransport vositalari oynalarining tusi oʻzgartirilganligini (qoraytirilganligini) bildiruvchi stikerlar 3 turda, doira shakldagi, diametri 63 mm. boʻlgan, zichligi bir kvadrat metrga 140+/-5 grammli 100% paxtadan olingan qogʻozdan tayyorlanadi va old tomoni oʻzi yopishadigan boʻladi. I turi och havo rangda boʻladi — avtotransport vositasi orqa yon oynalarining tusi oʻzgartirilganligini bildiradi; II turi och yashil rangda boʻladi — avtotransport vositasi orqa va yon oynalarining tusi oʻzgartirilganligini bildiradi; III turi och qizil rangda boʻladi — Turistik avtobus, mikroavtobus va minivenlar ning chap va oʻng yon oynalarining tusi oʻzgartirilganligini bildiradi. Qogʻoz qatlami orasiga joylashgan, ultrabinafsha nurda koʻrinadigan koʻk va och yashil rangli tola hamda nurda yaxshi ajralib turadigan aylana shakldagi umumiy “suv belgisi” mavjud. Stiker quyidagi maxsus himoyalarga ega: kimyoviy taʼsirga bardoshli poligraf boʻyoqdan foydalanilgan, yuza qismidagi kataklarda nusxa olishga va skaner qilishga qarshi ingichka chiziqlar mavjud. Bir rangdan boshqa rangga rasm chiziqlari buzilmasdan ohista jilovlanishi taʼminlangan. Lotin alifbosi harflaridagi oʻzbek tili qoʻllangan. Old tomonida stikerning turiga koʻra I, II va III rim raqamlari, Oʻzbekiston Respublikasi Ichki ishlar vazirligining emblemasi, “oyna qoraytirishga ruxsatnoma” soʻzlari, stiker markazida “2020” raqami hamda doira cheti boʻylab yil oylari rim raqamlarida tushirilgan. Orqa tomoniga stiker raqami va Oʻzbekiston Respublikasining gerbi namunasidagi gologramma tushirilgan. Stiker raqami ikkita harf va yettita raqamdan iborat. Stiker old tomoni, oʻzi yopishadigan qatlamli boʻlib, ustki qismi plyonka bilan qoplangan. Stiker raqamidagi ikkita harf hududlarni bildiradi (KR — Qoraqalpogʻiston Respublikasi, AN — Andijon , BV — Buxoro, JV — Jizzax, KD — Qashqadaryo, NV — Navoiy, NA — Namangan, SV — Samarqand, SI — Sirdaryo, SD — Surxondaryo, TV — Toshkent, FA — Fargʻona, XV — Xorazm viloyatlari, TN — Toshkent shahri). Stiker avtotransport vositalarini old oynasi oʻng tomoni yuqori qismiga yopishtiriladi. Stiker bir yil muddatga beriladi. Stikerni berayotgan Davlat yoʻl harakati xavfsizligi xizmati xodimi stikerning rim raqamlaridagi yil oylarining bittasini qirqib oladi (va) yoki kompostyor qiladi. Qirqib olingan (va) yoki kompostyor qilingan oy raqami stikerning amal qilish muddatini belgilaydi.”.